CELEX: 31981R3435
Language: el
Date: 1981-12-01
Title: Κανονισμός (EOK) αριθ. 3435/81 τής Επιτροπής τής 1ης Δεκεμβρίου 1981 περί τροποποιήσεως τού κανονισμού (EOK) αριθ. 857/78 περί καταρτίσεως καταλόγου τών προϊόντων τού τομέα τού χοιρείου κρέατος πού απολαύουν τού καθεστώτος τού εκ τών προτέρων καθορισμού επιστροφών κατά τήν εξαγωγή

Avis juridique important

|

31981R3435

Κανονισμός (EOK) αριθ. 3435/81 τής Επιτροπής τής 1ης Δεκεμβρίου 1981 περί τροποποιήσεως τού κανονισμού (EOK) αριθ. 857/78 περί καταρτίσεως καταλόγου τών προϊόντων τού τομέα τού χοιρείου κρέατος πού απολαύουν τού καθεστώτος τού εκ τών προτέρων καθορισμού επιστροφών κατά τήν εξαγωγή  

Επίσημη Εφημερίδα αριθ. L 346 της 02/12/1981 σ. 0014

***** ΚΑΝΟΝΙΣΜΟΣ (ΕΟΚ) αριθ. 3435/81 ΤΗΣ ΕΠΙΤΡΟΠΗΣ  της 1ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 857/78 περί καταρτίσεως καταλόγου των προϊόντων του τομέα του χοιρείου κρέατος που απολαύουν του καθεστώτος του εκ των προτέρων καθορισμού επιστροφών κατά την εξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 15 παράγραφος 6,  Εκτιμώντας:  ότι ο κανονισμός (ΕΟΚ) αριθ. 857/78 της Επιτροπής (3) θέσπισε τον κατάλογο των προϊόντων του τομέα του χοιρείου κρέατος που απολαύουν του καθιστώτος του εκ των προτέρων καθορισμού επιστροφών κατά την εξαγωγή· ότι ο καθορισμός εκ των προτέρων της επιστροφής για ορισμένα παρασκευάσματα και κονσέρβες κρεάτων εξαιρείται σε περίπτωση εξαγωγής προς τις Ηνωμένες Πολιτείες Αμερικής συμπεριλαμβανομένου του Πόρτο Ρίκο· ότι, υπό την παρούσα κατάσταση των αγορών, η εξαίρεση αυτή καθίσταται πλέον αδικαιολόγητη· ότι πρέπει, ως εκ τούτου, να τροποποιηθεί ανάλογα ο κανονισμός (ΕΟΚ) αριθ. 857/78·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 857/78 η σημείωση στο τέλος της σελίδας υπό α) καθώς και οι παραπομπές που αναφέρονται σε αυτή καταργούνται.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 116 της 28. 4. 1978, σ. 15.